Andruinus primus, de Rupe, Abbas sancti Sequani, Abbas noster XXXIV. incœpit regere anno 1351. rexit annis nouem,  postea factus est Cardinalis. Obiit VI. Cal. Nouembris in Ciuitate Witerbiensi,  inde apud Cluniacum apportatus est,  ibi iacet in directo Capellæ sancti Dionysij, itinere quo Conuentus vadit ad chorum. Iste felicis memoriæ Andruinus supra prædecessores suos Conuentum Cluniacensem dilexit. Nam eundem Conuentum vniuersalem hæredem omnium bonorum suorum constituit. Sed domnus Vrbanus VI. Papa vnam partem recepit propter necessitatem Romanæ Ecclesiæ etiam vsque ad valorem xiij. m. florenorum. Item multa varia preciosaque ornamenta huic contulit Ecclesiæ, multa etiam vasa argētea, multas imagines argenteas nobis contulit. Item etiam plurima librorum volumina, quæ omnia æstimata fuere ad ij. m. francorum,  vltra. Item de eius pecunia Conuentus emit stagnum de Excusa amotizatum,  stagnum de Droguant, alias de Milet,  plures vineas in monte Racheto, pro augmentatione dictæ vineæ. Insuper quamplures alij redditus de pecunia præfati domni Andruini fuerunt per Conuentum empti, vsque ad summam quatuor mille francorum,  vltra. Habebat etiam dictus Cardinalis quædam hospitia in Auinione quæ constiterunt m. d. florenos. Quæ hospitia dictus Conuentus dedit pro fundatione Collegij sancti Martialis Auinionensis. Iste Conuentus expendit de pecunia dicti dōni Cardinalis per spacium xvj. annorum pro necessitatibus suis,  aliis oneribus supportandis ij. M. D. francorum. Anno Domini 13... Vrbanus IV. sedit, qui fuit Monachus Cluniacēsis,  Decanus, Decretorum Doctor maximus,  sanctus reputatur. Fecit namque Crucem prædicari contra Turchos,  passagium ordinauit. Ad ipsum beata Brigida fuit missa a Christo pro confirmatione Regulæ. Hic inflixit pœnas maximas spirituales  temporales contra inuasores regni, receptatores,  fautores eorumdem. Quarum bulla est in Thesauro Parisiis,  copia in Monasterio Cluniacensi registrata. Et reduxit antiquam decimam beneficiorum ad medietatem,  eam decreuit haberi pro integra decima. Intoxicatus obiit.